  Наталья Тетерина «Устоез нылпи лыдӟетъюрт» элькун вожвылъяськонлы йылпумъянъёсъя Удмуртиысь устооссэ нылпи лыдӟетъюртъёсты пусйизы. Конкурсын вормисьёсты данъян 23-тӥ куартолэзе Удмуртиысь йӧскалык лыдӟетъртлы 100 ар тырмонлы но Лыдӟиськонниослэн огъяросси нуналзылы сӥзем ужрад улсын ортчиз.  2017-тӥ арын тужгес умоез ёрос нылпи лыдӟетъюрт Эгра ёросысь шор нылпи лыдӟиськонни луиз. «Нылпи лыдӟиськонэз проектно-программной уж улсын азинтон» номинациын Кизнер ёросысь шор лыдӟетъюртлэн лымшор филиалэз вормиз. Нош пиналъёсын ужась устоез коллектив Ижкарысь Максим Горький нимо нылпи лыдӟиськонниын пусъемын. Кызьы шуиз ивортодэтъя «Удмуртия» агентстволы Ижкарысь Горький нимо лыдӟетъюртлэн кивалтӥсез Наталья Краснопёрова, соослэн 22 ужасьсы пӧлын туэ лыктэм егитъёс но, 50 ар ужамзэс пусъемъёс но вань. Дэмен соос пӧртэм ӵектосъёсты улонэ пыӵато, кылсярысь, ужъюртын мультфильм кылдытонъя «Инсайт» студия ужа. Пиналъёс пластилинлэсь геройёсты но декорациос лэсьто, асьсэос сценарий гожъяло, снимать но озвучивать каро. («Осторожно, интернет!» — ред.) мультфильм («Мой интересный интернет» — ред.) огъяросси конкурсын вормись вал. <…> Шумпотыса верано, со мультфильм ик вормиз улосвыл конкурсын, кудӥз нимаське вал «Советы киберсфетофора» Наталья Краснопёрова, Ижкарысь Максим Горький нимо нылпи лыдӟетъюртлэн кивалтӥсезВыль амалъёсты сяна, лыдӟиськонниын ужасьёс дышемъёссэ но уже куто. 2005-тӥ арысен ужъюртын «Книгаослэн театрзы» ужа, татын пиналъёс асьсэдыз актёр интыын шӧдыны быгато но мунёосын ужало. Шумпоттэ, лыдӟиськонни нылпиослы азьлань сюрессэс шедьтыны юрттэ шуыса, вера кивалтӥсь. Кылсярысь, 2017-тӥ арын милям одӥгез лыдӟисьмы — Диана Перевозчикова — Пермысь лулчеберетъя институтэ режиссёрлы дышетскыны мынӥз. Озьыен, шумпоттэ, лыдӟетъюрт кыӵе ке но будон сётэ, ӧнер быръён Наталья Краснопёрова, Ижкарысь Максим Горький нимо нылпи лыдӟетъюртлэн кивалтӥсезЛыдӟиськоннилэн кивалтӥсез пусъе, ар куспын ужъюртэ 10 сюрслэсь ятыр лыдӟиськисьёс ветло. Пиналъёс мед кыстӥськозы шуыса, ӧнерчиос соосты кылзыны но валаны тыршо. Нош тужгес валтӥсез нылпиосын ужанын — со пиналъёсты яратон, шуэ Наталья Краснопёрова. Тодэ вайытом, Йӧскалык лыдӟетъюрлты 100 ар тырмонэз пусъён улсын Ижкарын элькун Кивалтэтлэсь Зоя Богомолова нимо премизэ сётӥзы. Йӧскалык лыдӟетъюрт «Дано лыдӟисьёссэ» но «Арлэсь кузьмасьёссэ» пусйиз. Озьы ик «Удмуртгражданпроект» элькун лыдӟиськоннилэн выльдэм вылтусыныз но пуштросэныз тодматӥз. Тегъёс: Лулчеберет Ижкар лыдӟиськонни Удмуртия пиналъёс Мерлык лыдетъюрт Йӧскалыклыдӟетъюрт  